Hassan Shukri

Ustaz Hassan Shukri adalah ahli politik Malaysia berbangsa Melayu dari Parti Islam Se-Malaysia. Beliau merupakan mantan Ahli Dewan Negara lantikan Dewan Undangan Negeri Terengganu selama dua penggal 1999 dan 2002. Di peringkat parti, beliau merupakan mantan Naib Presiden PAS. Beliau pernah memegang jawatan sebagai Timbalan Presiden PAS. Beliau juga pernah memegang jawatan Setiausaha Agung PAS di bawah tiga orang Presiden PAS iaitu Al-Marhum Tan Sri Dato' Mohd Asri bin Haji Muda, Al-Marhum Ustaz Haji Yusuf Rawa dan Al-Marhum Dato' Fadzil Mohd Noor.
Pada tahun 2009, beliau telah dianugerahkan sebagai Tokoh Maal Hijrah oleh kerajaan Negeri Selangor Darul Ehsan. Pada 14 Jun 2010 ketika berumur 71 tahun, Ustaz Hassan Shukri meninggal dunia di Unit Rawatan Jantung (CCU) , Hospital Selayang kerana serangan jantung (sakit dada) selepas pulang menyertai Muktamar PAS ke-56 di Kota Bharu, Kelantan.

Menyertai PAS

Pada 1951, sewaktu berumur 14 tahun, Hassan Syukri dimarahi ayahnya kerana menerima wang loteri kebajikan masyarakat yang ditawarkan oleh gurunya. Sejak itu beliauberjinakjinak dengan PAS dan menyertai PAS dengan nombor pendaftaran 12,016. Beliau bertanding di Parlimen Sabak Bernam pada Pilihan Raya Umum Malaysia 1969]] - tewas.

Markaz Tarbiyah PAS

Beliau dianggap arkitek kepada Markas Tarbiyah PAS Pusat, Taman Melewar . Rumahnya bersebelahan dengan Pejabat Agung PAS sebelum berpindah ke No 318A, Jalan Raja Laut, Kuala Lumpur , . Dengan modal RM20,000, Markaz Tarbiyah PAS Pusat itu dibangunkan di sebelah rumahnya. Kemudian bersama Yang Dipertua Agung PAS, Allahyarham Yusuf Rawa, Pesuruhjaya PAS Perlis, Ustaz Hashim Jasin dan Ustaz Dato' Mohd Nakhaie Haji Ahmad membeli tanah bernilai RM26,000 pada tahun 1982 . Markaz Tarbiyah PAS itu juga digunakan untuk jemaah haji dan umrah bermalam di Kuala Lumpur. Keadaan ini berlaku sebelum wujudnya KLIA dan Kompleks Tabung Haji Kelana Jaya. Kini, setelah pentadbiran PAS Pusat berpindah ke Jalan Raja Laut, bangunan Markaz Tarbiyah PAS Pusat telah dijadikan Kolej Universiti Islam Zulkifli Muhammad [KUIZM], sebuah institusi pendidikan tinggi agama yang diurus oleh Majlis Pendidikan PAS Peringkat Kebangsaan (MPPPK) di bawah tanggungjawab Lembaga Khas Penubuhan Institut Pengajian Tinggi Swasta (LKPIPTS) bersama kesepaduan tenaga akademik terdiri daripada bekas-bekas pensyarah IPTA yang berpengalaman luas dalam bidang yang berkaitan.

Menaiki kapal ke Makkah

Beliau mengerjakan haji dengan menaiki kapal laut dari Pulau Pinang ke Mekah selama enam bulan. Dari Madras menggunakan jalan darat , ke Baghdad , Iraq dan terus ke Mekah. Di Baghdad, beliau menubuhkan Persatuan Melayu Iraq .

Sumbangan

Beliau dikenali sebagai 'Perlembagaan Bergerak' kerana kepakarannya mengetahui dan memahami peruntukan-peruntukan yang terkandung di dalam perlembagaan PAS. Ustaz Hassan Shukri juga adalah individu penting dalam merangka pindaan Perlembagaan PAS dan merupakan bekas Pengerusi Jawatankuasa Pindaan Perlembagaan PAS Pusat. Beliau juga individu yang bertanggungjawab menyediakan draf peraturan sehingga tertubuhnya Dewan Himpunan Penyokong PAS (DHPP) tanpa perlu meminda Perlembagaan PAS. Sebarang pindaan perlembagaan hendaklah dibentang dan sipersetujui oleh 2/3 sokongan Ahli Muktamar Tahunan PAS.

Meninggal dunia

Pada 14 Jun 2010 ketika berumur 71 tahun, Ustaz Hassan Shukri meninggal dunia di Unit Rawatan Jantung (CCU) , Hospital Selayang kerana serangan jantung (sakit dada) selepas pulang menyertai Muktamar PAS ke-56 di Kota Bharu, Kelantan. Jenazah dikebumikan di Tanah Perkuburan Islam Taman Selaseh 2, Gombak. Jenazah disembahyangkan di pekarangan Markaz Tarbiyah PAS Pusat Taman Melewar dan diimamkan oleh Presiden PAS YB Dato' Seri Tuan Guru Haji Abdul Hadi Awang.
Antara yang hadir ialah Mursyidul Am PAS YAB Dato' Bentara Setia Nik Abdul Aziz Nik Mat , Mufti Negeri Perlis Dato' Dr Mohd Asri Zainul Abidin dan Menteri di Jabatan Perdana Menteri, Senator Datuk Seri Jamil Khir Baharom. Ketika beliau meninggal dunia, beliau masih memegang jawatan sebagai Ahli Majlis Syura 'Ulamak PAS  dan Ahli Jawatankuasa Kerja PAS Pusat.

Keluarga

Isterinya Hamidah Abdul Mutalib dan mempunyai lima anak perempuan serta seorang lelaki.